Վերջաւորութեան հրաւիրեց Այրին Պուտագեանը որ իր սրտի խօսքը փոխանցէ: Ան խնդրեց մասնաճիւղի փոխ-ատենապետուհի Մարալ Մանուկեանէն որ ընթերցէ իր պատրաստած գրութիւնը որը կը յայտներ իր շնորհակալութիւնը Լոռի մասնաճիւղի ընկերուհիներուն որոնք ընդունեցին իր նուիրատուութիւնը ու փափաքը: Երախտագիտութեամբ եւ հպարտութեամբ փոխանցեց իր ուրախութիւնը ներկաններուն որ ինք կարողացաւ իր բաժինը բերել այս ազնուական սուրբ գործին հաւատալով թէ Շաբաթօրեայ վարժարաններուն միջոցաւ կը դաստիարակուին հայ սերունդներ որոնք կը յաճախեն օտար դպրոցներ պահելով մեր մայրենի լեզուն, ազգային ինքնութիւնը եւ աւանդութիւնները: